Okresná prokuratúra Galanta 
Obrancov mieru 2, 924 29 Galanta 1

Sp. zn. : 2 Pv 394/10/2202	Galanta, 25.10.2013
EEČ : 2-17-343-2013

U Z N E S E N I E

Trestná vec:	obvinený XXXXX  
Prečin:	Porušovanie autorského práva podľa § 283 odsek 2 písmeno d Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 18.6.2012, spisová značka 2 Pv 394/10/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
 22. 02. 2010 odpredal v Šali a následne v presne nezistenom čase uvedeného mesiaca aj neoprávnene nainštaloval počítačový program JAWS 10.0 (ktorý umožňuje používanie počítača s hlasovým výstupom pre nevidiacich) do osobného počítača XXXXX, nar. XXXXX, trvalé bytom XXXXX okres Malacky, pričom výhradným predajcom a distribútorom takéhoto počítačového programu na území Slovenskej republiky je spoločnosť XXXXX, so sídlom XXXXX, XXXXX - XXXXX a preto s poukazom na ustanovenie § 7 odsek 1 písmena a) zákona č. 618/2003 Z. z. o autorskom práve a právach súvisiacich s autorským právom (autorský zákona) v znení neskorších predpisov je takýto počítačový program predmetom autorského práva, čím súčasne došlo k spôsobeniu škody pre poškodenú spoločnosť XXXXX, so sídlom XXXXX vo výške 540,-EUR.  

Uznesením prokurátora Okresnej prokuratúry Galanta zo dňa 18.6.2012, spisová značka 2 Pv 394/10/2202, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Galante č. 2 Pv 394/10 - 35 zo dňa 18.6.2012 bolo podľa § 216 ods. 1 Tr. por. podmienečne zastavené trestné stíhanie obvineného XXXXX pre prečin porušovania autorského práva podľa § 283 ods. 1, ods. 2 písm. d) Trestného zákona. 
   
	Uznesenie nadobudlo právoplatnosť dňom 4.9.2012. Podľa § 216 ods. 2 Tr. por. bola obvinenému v rozhodnutí uložená skúšobná doba na 1 rok. Skúšobná doba obvinenému uplynula dňom 4.9.2013. 

	Vzhľadom k tomu, že obvinený v skúšobnej dobe viedol riadny život, súdom trestaný nebol, nemá záznam v evidencii priestupkov a toho času sa proti nemu nevedie trestné stíhanie, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor